turjo4nis/wikipedia-bn-dump-20250701 huggingface dataset:
তাবাসসুম আদনান

তাবাসসুম আদনান (উর্দু: تبسم عدنان) (জন্ম ১৯৭৭) হলেন পাকিস্তানের সোয়াত জেলার একজন নারী অধিকার কর্মী। তিনি ২০১৫ সালে আন্তর্জাতিক সাহসী নারী পুরস্কার লাভ করেছিলেন।

জীবনী
তাবাসসুম আদনান জন্মেছেন ১৯৭৭ সালে। তিনি বেড়ে উঠেছেন দেশটিত সোয়াত জেলায়। ১৩ বছর বয়সে তার বিয়েছিল। তার চারটি সন্তান হয়েছিল। ২০ বছর বয়সে তার ও তার স্বামীর মাঝে বিবাহ বিচ্ছেদ ঘটে। তিনি গৃহ নির্যাতনের শিকার হয়েছিলেন।  তিনি তার এহেন পরিস্থিতিতে পড়ার পর একদিন একটি স্থানীয় সাহায্য সংস্থার নারী ক্ষমতায়ন বিষয়ক সেমিনারে অংশগ্রহণ করেন। এটি তাকে অনুপ্রেরিত করেছিল। তিনি এর পূর্বে স্থানীয় পঞ্চায়েতে তার সমস্যা নিয়ে যেয়ে প্রতিকার পান নি, যেখানে সব সদস্য ছিলেন পুরুষ।

২০১৩ সালের মে মাসে তিনি নিজে নারী পঞ্চায়েত প্রতিষ্ঠা করেন, যা ছিল দেশটির প্রথম নারী পঞ্চায়েত। তার ২৫ সদস্যবিশিষ্ট নারী পঞ্চায়েত নির্যাতিত নারীদের আইনি সহায়তা প্রদান করে থাকে। তার নারী পঞ্চায়েত নারীশিক্ষা, নারীস্বাস্থ্য, কিশোরীস্বাস্থ্য নিয়ে কাজ করা ছাড়াও নারীদের কারিগরি প্রশিক্ষণ ও ক্ষুদ্রঋণ প্রদান করত। নারী পঞ্চায়েত ঐ অঞ্চলে অনার কিলিং, যৌতুক সহিংসতা, এসিড নিক্ষেপ ও নারী নির্যাতন বন্ধে কাজ করে চলেছে। তার নারী পঞ্চায়ের নারী অধিকার কর্মী ও পুরুষ পঞ্চায়েত সদস্যের নিকট থেকে বিরোধিতার সম্মুখীন হলেও থেমে থাকে নি।

২০১৪ সালে এক মেয়ে শিশু ধর্ষণের শিকার হলে স্থানীয় পঞ্চায়েত বিষয়টি সুরাহা না করতে পারলে বিষয়টি নিয়ে তাবাসসুম আদনানের নারী পঞ্চায়ের রাস্তায় নামে। ফলশ্রুতিতে 
অভিযুক্তকে গ্রেফতার করা হয় এবং এরপর তাবাসসুম আদনানকে স্থানীয় পঞ্চায়েতে যোগ দিতে অনুরোধ করা হয়। এই ঘটনার পর নারী পঞ্চায়েত অনুপ্রেরণা লাভ করে এবং নারী বিরোধী সহিংসতায় অভিযুক্তদের গ্রেফতারে অবদান রেখে চলেছে। ২০১৪ সালে তার নারী পঞ্চায়েত বাল্যবিবাহ প্রতিরোধী আইন প্রণয়নের দাবি জানায়। ধর্মীয় ব্যক্তিদের প্রবল আপত্তি সত্ত্বেও সিন্ধু বিধানসভা সর্বসম্মতিক্রমে বাল্যবিবাহ প্রতিরোধী আইন পাস করে। ২০১৪ সালের ডিসেম্বরে দেশটির পাঞ্জাব বিধানসভা সর্বসম্মতিক্রমে বাল্যবিবাহ প্রতিরোধী রেজুলেশন পাস করে। তিনি বাধা বিপত্তি সত্ত্বেও দেশটিতে নারী অধিকার, নারী ক্ষমতায়ন নিয়ে কাজ করে চলেছেন।

পুরস্কার ও সম্মাননা
২০১৩ সালে তিনি হিউম্যান ডিফেন্ডারস অ্যাওয়ার্ড লাভ করেন। ২০১৪ সালে তিনি এন-পিস এমপাওয়ারমেন্ট পুরস্কারের জন্য মনোনীত হন।
২০১৫ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর। ২০১৬ সালে তিনি নেলসন ম্যান্ডেলা পুরস্কার লাভ করেন।

তথ্যসূত্র

জীবিত ব্যক্তি
আন্তর্জাতিক সাহসী নারী পুরস্কার প্রাপক
সাহসিকতা পুরস্কার
১৯৭৭-এ জন্ম
পাকিস্তানি নারী অধিকার কর্মী
পাকিস্তানি মানবাধিকারকর্মী
পাকিস্তানি নাগরিক অধিকার কর্মী
পশতু নারী
রাজা চন্দ

রাজা চন্দ একজন ভারতীয় চলচ্চিত্র পরিচালক, যিনি বাংলা ভাষার চলচ্চিত্র এবং বাণিজ্যিক বিজ্ঞাপন নির্মাতা। তিনি ৪৫০+ বিজ্ঞাপন তৈরি করেছেন। তাঁর চলচ্চিত্রকারীর মধ্যে চ্যালেঞ্জ ২ , লে হালুয়া লে , রংবাজ এবং টার্গেট অন্তর্ভুক্ত রয়েছে।

চলচ্চিত্র তালিকা

পরিচালনা

তথ্যসূত্র

বহিঃসংযোগ
 
 

জীবিত ব্যক্তি
পশ্চিমবঙ্গের চলচ্চিত্র পরিচালক
বাঙালি চলচ্চিত্র পরিচালক
২১শ শতাব্দীর ভারতীয় চলচ্চিত্র পরিচালক

১৯৭৩-এ জন্ম
ইসরাত সুলতানা ইলেন ভুট্টো

ইসরাত সুলতানা ইলেন ভুট্টো বাংলাদেশ জাতীয়তাবাদী দলের রাজনীতিবিদ এবং ঝালকাঠি - ২ সাবেক সংসদ সদস্য।

পেশা 

২০০০ সালে ঝালকাঠি-২ থেকে বাংলাদেশ জাতীয়তাবাদী দলের প্রার্থী হিসাবে ভুট্টো সংসদে নির্বাচিত হন। তার স্বামী ও সংসদ সদস্য জুলফিকার আলী ভুট্টোর মৃত্যুর পর আসনটি খালি হয়ে যায়। তিনি বাংলাদেশ আওয়ামী লীগের রাজনীতিবিদ আমির হোসেন আমুকে পরাজিত করে বাংলাদেশ জাতীয়তাবাদী দলের প্রার্থী হিসাবে ২০০১ সালের সাধারণ নির্বাচনে পুনরায় নির্বাচিত হন।. ২০০৬ সালে, তিনি জুলফিকারের বড় ভাই চুনু মোল্লার বিরুদ্ধে তার স্বামীর  হত্যার অভিযোগ আনেন।

তথ্যসূত্র 

ঝালকাঠি জেলার রাজনীতিবিদ
রাজনীতিতে বাংলাদেশী নারী
জীবিত ব্যক্তি
জাতীয় পার্টির রাজনীতিবিদ
জাতীয় সংসদের মহিলা সদস্য
সপ্তম জাতীয় সংসদ সদস্য
ঝালকাঠি জেলার ব্যক্তি
বাংলাদেশ জাতীয়তাবাদী দলের রাজনীতিবিদ
অষ্টম জাতীয় সংসদ সদস্য
২১শ শতাব্দীর বাংলাদেশী নারী রাজনীতিবিদ
সাঘাটা পাইলট বালিকা উচ্চ বিদ্যালয় ও কলেজ

সাঘাটা পাইলট বালিকা উচ্চ বিদ্যালয় ও কলেজ, গাইবান্ধা জেলার সাঘাটা উপজেলায় অবস্থিত বাংলাদেশের একটি ঐতিহ্যবাহী শিক্ষাপ্রতিষ্ঠান। এই বিদ্যালয় দিনাজপুর শিক্ষা বোর্ড এর অন্তর্গত।

বিদ্যালয়টি ১৯৭৪ সালের পহেলা জানুয়ারি প্রতিষ্ঠিত হয়েছিল।

বিভাগসমূহ 
সাঘাটা পাইলট বালিকা উচ্চ বিদ্যালয় ও কলেজ এর বিদ্যালয় বিভাগে বিজ্ঞান ও মানবিক শাখা এবং কলেজ বিভাগে বিজ্ঞান, মানবিক ও ব্যবসায় শিক্ষা শাখা রয়েছে।

যোগাযোগ ব্যবস্থা 
সাঘাটা পাইলট বালিকা উচ্চ বিদ্যালয় ও কলেজ সাঘাটার প্রাণকেন্দ্রে অবস্থিত।উপজেলা হাসপাতাল থেকে মাত্র কয়েকশ গজ পূর্বে অবস্থিত। যদিও এখান থেকে জেলা সদরের দুরত্ব প্রায় ৪০ কিলোমিটার কিন্তু যোগাযোগ ব্যবস্থা যথেষ্ট ভালো হওয়ায় মাত্র ৪০-৫০ মিনিটেই যাতায়াত করা যায়। যাতায়াতের প্রধান মাধ্যম সিএনজি চালিত অটোরিক্সা ।

বিদ্যালয় ভবন  
বর্তমানে প্রতিষ্ঠানটিতে পুরাতন টিনশেড ভবন-সহ আরও ৩টি নতুন ভবন রয়েছে। এছাড়া ৪ তলা একটি ভবন নির্মাণাধীন অবস্থায় রয়েছে।

সহশিক্ষা কার্যক্রম 
এই প্রতিষ্ঠানে লেখাপড়ার পাশাপাশি 
বির্তক, আবৃত্তি, সঙ্গীত, খেলাধুলা, চিত্রাংকন প্রতিযোগিতা, দেয়াল পত্রিকা প্রকাশ প্রভৃতি কার্যক্রম অনুষ্ঠিত হয়। এছাড়াও বিএনসিসি, স্কাউটস, গার্ল গাইড, রেড ক্রিসেন্ট প্রভৃতি সংগঠনের শাখা রয়েছে।

গ্রন্থাগার 
এই প্রতিষ্ঠানের গ্রন্থাগারটিতে প্রায় ২০০০ বই রয়েছে।

ফলাফল

বিবিধ

ক্যান্টিন 
সাঘাটা পাইলট বালিকা উচ্চ বিদ্যালয় ও কলেজ এর ১টি নিজস্ব ক্যান্টিন রয়েছে।

সংগঠন 
প্রতিষ্ঠার পর হতেই প্রতিষ্ঠানটি বিভিন্ন সংগঠনের সঙ্গে জড়িত। যেমন ডিবেট ক্লাব, কালচারাল ক্লাব।

সাংস্কৃতিক 
প্রতিষ্ঠার পর হতেই এটি বিভিন্ন সাংস্কৃতিক কর্মকাণ্ডে অংশগ্রহণ করে আসছে। স্টুডেন্টস কেবিনেট চালু করা হয়েছে। সাঘাটা পাইলট বালিকা উচ্চ বিদ্যালয় ও কলেজ মাঠে জাতির পিতা বঙ্গবন্ধু শেখ মুজিবুর রহমানের ১০২ তম জন্ম দিবস ও জাতীয় শিশু দিবস ২০২২ ইং উদযাপন উপলক্ষে কেক কেটে আলোচনা সভা ও মা সমাবেশ পালিত হয়।

উক্ত আলোচনা সভায় অতিথি হিসেবে উপস্থিত ছিলেন, জনাব মোঃ ফরহাদ হোসেন। সভাপতি, সাঘাটা পাইলট বালিকা উচ্চ বিদ্যালয়।
অত্র প্রতিষ্ঠানের অধ্যক্ষ জনাব জাহিদুল ইসলাম। জনাব আলতাফ হোসেন সাবেক অধ্যক্ষ অত্র প্রতিষ্ঠান। আব্দুল মান্নান মন্ডল বীর মুক্তিযোদ্ধা। দেলোয়ার হোসেন বীর মুক্তিযোদ্ধা। মাখন চন্দ্র বর্মন সহকারী প্রধান শিক্ষক অত্র প্রতিষ্ঠান।
আরও উপস্থিত ছিলেন অত্র প্রতিষ্ঠানের শিক্ষক ও কর্মচারী বৃন্দ।

তথ্যসূত্র 

১৯৭৪-এ প্রতিষ্ঠিত শিক্ষাপ্রতিষ্ঠান
গাইবান্ধা জেলার বিদ্যালয়
গাইবান্ধা জেলার মহাবিদ্যালয়
আশরাফুন্নেছা মোশাররফ

আশরাফুন্নেছা মোশাররফ  ছিলেন বাংলাদেশ আওয়ামী লীগের একজন রাজনীতিবিদ এবং নারী সংরক্ষিত আসন মনোনীত সাবেক সংসদ সদস্য। তিনি বাংলাদেশ আওয়ামী মহিলা লীগের সাবেক সভাপতি ছিলেন।

পেশা 
আশরাফুন্নেছা মোশাররফ বাংলাদেশের মহান স্বাধীনতা সংগ্রামে অংশগ্রহণ করেছিলেন।. ২০০৯ সালে মহিলা সংরক্ষিত আসন থেকে তিনি নির্বাচিত হন। তিনি বাংলাদেশ আওয়ামী লীগের সভাপতি হিসেবে দায়িত্ব পালন করেন। ২০০৩ সালের ১২ জুলাই তিনি মহিলা আওয়ামী লীগের সভাপতি হয়েছিলেন।

পারিবারিক জীবন 
আশরাফুন্নেছার ডা. মোশাররফ হোসেনের সাথে বিবাহ বন্ধনে আবদ্ধ হবে। তার স্বামী সাবেক সংসদ সদস্য ও গণপরিষদ সদস্য মুক্তিযোদ্ধা। মুক্তিযুদ্ধ চলাকালে তিনি মুজিবনগর সরকারের স্বাস্থ্য পরিচালক ছিলেন। দেশের জন্য কৃতিত্বপূর্ণ অবদান রাখায় তাকে স্বাধীনতা পদকে ভূষিত করা হয়। আশরাফুন্নেছা তিন ছেলে ও চার মেয়ে রেখে গেছেন।

মৃত্যু 
আশরাফুন্নেছা মোশাররফ ১৮ জানুয়ারী ২০১৯ সালে ঢাকার স্কয়ার হাসপাতালে মৃত্যুবরণ করেন।

তথ্যসূত্র 

২০১৯-এ মৃত্যু
বাংলাদেশ আওয়ামী লীগের রাজনীতিবিদ
নবম জাতীয় সংসদ সদস্য
১৯৪০-এর দশকে জন্ম
জাতীয় সংসদের মহিলা সদস্য
২১শ শতাব্দীর বাংলাদেশী নারী রাজনীতিবিদ
মাহা আল মুনিফ

মাহা আল মুনিফ (আরবি: مها المنيف, জন্ম ১৯৮১) হলেন একজন সৌদি আরবের নাগরিক যিনি একজন শিশুরোগ বিশেষজ্ঞ ও দেশটির জাতীয় পরিবার সুরক্ষা কর্মসূচির এক্সিকিউটিভ ডিরেক্টর। ২০১৪ সালে তাকে আন্তর্জাতিক সাহসী নারী পুরস্কার প্রদান করেছিল মার্কিন পররাষ্ট্র দফতর।

জীবনী
মাহা আল মুনিফ ১৯৬০ সালে সৌদি আরবে জন্মগ্রহণ করেন, যে বছরে দেশটিতে নারীদের শিক্ষাগ্রহণের অধিকার দেওয়া হয়। তিনি সৌদি আরবের স্কুল ও বিশ্ববিদ্যালয়ে পড়লেও তিনি যুক্তরাষ্ট্রে এক যুগেরও বেশি সময় কাজ করেছেন। দেশে ফিরে এসে তিনি দেশটিতে পারিবারিক সহিংসতা ও শিশু নির্যাতনের শিকার নারী ও শিশুদের নিয়ে কাজ শুরু করেন।

২০০৫ সালে দেশটিতে জাতীয় পরিবার সুরক্ষা কর্মসূচি প্রতিষ্ঠিত হয়। জাতীয় পরিবার সুরক্ষা কর্মসূচি পারিবারিক সহিংসতা ও শিশু নির্যাতনের শিকার মানুষদের নিয়ে কাজ করে থাকে।

মাহা আল মুনিফ ২০০৯ সাল থেকে ২০১৩ সাল পর্যন্ত দেশটির শুরা কাউন্সিলের সাথে যুক্ত ছিলেন। তিনি এবং জাতীয় পরিবার সুরক্ষা কর্মসূচি দেশটিতে পারিবারিক সহিংসতারোধী আইন প্রণয়নে অবদান রেখেছিল।

পুরস্কার

মাহা আল মুনিফ ২০১৪ সালে আন্তর্জাতিক সাহসী নারী পুরস্কার লাভ করেন। তিনি পুরস্কার প্রদান অনুষ্ঠানে উপস্থিত ছিলেন না। পরবর্তী সময়ে তৎকালীন মার্কিন রাষ্ট্রপতি বারাক ওবামা ২০১৬ সালের মার্চ মাসে এক রাষ্ট্রীয় সফরে সৌদি আরবে গেলে তিনি তার নিকট থেকে আন্তর্জাতিক সাহসী নারী পুরস্কার গ্রহণ করেন।

তথ্যসূত্র

জীবিত ব্যক্তি
আন্তর্জাতিক সাহসী নারী পুরস্কার প্রাপক
সাহসিকতা পুরস্কার
১৯৬০-এ জন্ম
সৌদি নারী অধিকারকর্মী
শিশু অধিকার কর্মী
সাগুফতা রফিক

সাগুফতা রফিক একজন ভারতীয়  চলচ্চিত্র পরিচালিকা ও স্ক্রিন লেখিকা। তিনি বাংলা এবং হিন্দি উভয় চলচ্চিত্রে কাজ করেছেন। এছাড়াও তিনি কয়েকটি টেলিভিশন ধারাবাহিকেও কাজ করেছেন।

কর্মজীবন 

মহেশ ভট্টের প্রোডাকশন কোম্পানী ভিশেশ ফিল্মস-এ যোগদান করে শাগুফতা প্রাথমিক সাফল্য লাভ করেন। তিনি মহেশ ভট্টের প্রযোজনা সংস্থা, বিশাল ফিল্মস-এ যোগ দিয়ে শাগুফতা সাফল্য অর্জন করেছিলেন। সেখানে তিনি ১১টি ছবির কাহিনী লিখেন। এরপর লেখক এবং চিত্রনাট্যকার হিসাবে অনেকগুলি চলচ্চিত্রে কাজ করার পর, একজন লেখক এবং চিত্রনাট্যকার সে সঙ্গে তার পরিচালক আত্মপ্রকাশ হিসাবে অনেক ছায়াছবি জন্য কাজ করার পর বাংলা অ্যাকশন থ্রিলার চলচ্চিত্র মন জানে না পরিচালনার মাধ্যমে তিনি পরিচালক হিসেবে আত্মপ্রকাশ করেন। চলচ্চিত্রটি তে মুল ভুমিকাতে অভিনয় করেন যশ দাশগুপ্ত ও মিমি চক্রবর্তী। চলচ্চিত্রটি হোলি ২০১৯ এ মুক্তি পায়।

চলচ্চিত্রের তালিকা

বাংলা

হিন্দি

তেলুগু

তথ্যসূত্র 

মুম্বাইয়ের চলচ্চিত্র পরিচালক
হিন্দি ভাষার চলচ্চিত্র পরিচালক
মুম্বইয়ের চলচ্চিত্র পরিচালক
জীবিত ব্যক্তি
১৯৬৯-এ জন্ম
লতিফা ইবনে জিয়াতেন

লতিফা ইবনে জিয়াতেন (আরবি: لطيفة بن زياتين, জন্ম ১ জানুয়ারি ১৯৬০, তেতৌয়ান, মরক্কো) হলেন একজন ফরাসি মরোক্কান, যিনি ২০১২ সালে ফ্রান্সের তুলুজে সন্ত্রাসী হামলায় নিহত ইমাদ ইবনে জিয়াতেনের মা।

জীবনী

লতিফা ইবনে জিয়াতেন ১৭ বছর বয়সে ১৯৭৭ সালে ফ্রান্সে আসেন। তার স্বামী ফরাসি রেলওয়ে বিভাগে চাকরি করতেন। লতিফা ইবনে জিয়াতেন চার ছেলে ও এক মেয়ের জননী।

তার এক ছেলে ইমাদ ইবনে জিয়াতেন দেশটির প্রথম প্যারাট্রুপ রেজিমেন্টে সার্জেন্ট পদে কর্মরত ছিলেন। ২০১২ সালের ১২ মার্চ এক সন্ত্রাসী হামলায় নিহত হন তিনি।

লতিফা ইবনে জিয়াতেন তখন মিউজিয়াম অব ফাইন আর্টস অব রৌয়েনে কর্মরত ছিলেন। তার ছেলের মৃত্যুর পর তিনি ইজার্দসে গমন করেন, যেখানে সন্ত্রাসী হামলাকারী থাকত। ২০১২ সালের এপ্রিলে তিনি ইমাদ ইবনে জিয়াতেন ইয়ুথ অ্যাসোসিয়েশন ফর পিস গঠন করেন। সংগঠনটি পিছিয়ে থাকে অঞ্চলের যুবসমাজ নিয়ে কাজ করা ছাড়াও ধর্মনিরপেক্ষতা ও আন্তঃধর্মীয় সংলাপ প্রসারে কাজ করে যাচ্ছে। সংগঠনটির পৃষ্ঠপোষক হলেন জামাল দেব্বৌজি। সংগঠনটির কার্যালয় ফ্রান্সের রাজধানী প্যারিসে অবস্থিত।

২০১৪ সালের ফেব্রুয়ারিতে তাকে দেশটির রিপ্রেজেন্টেটিভ কাউন্সিল অব জিউইশ ইন্সটিটিউশনস ইন ফ্রান্স তাকে তার সংগঠনের কর্মকাণ্ডের জন্য সম্মানিত করেছিল। তার সংগঠনটি দেশটির শিক্ষা মন্ত্রণালয় থেকেও অনুদান পেয়ে থাকে।

২০১৫ সালের জানুয়ারিতে তিনি প্যারিসের একটি সিনাগোগে শার্লি এবদো হামলায় নিহতের স্মরণে মোমবাতি প্রজ্বলনের অনুষ্ঠানে আমন্ত্রিত হয়েছিলেন।

২০১৫ সাকে তিনি শিরাক ফাউন্ডেশন থেকে সহিংসতাবিরোধী পুরস্কার লাভ করেন। ২০১৬ সালে তিনি আন্তর্জাতিক সাহসী নারী পুরস্কার লাভ করেন।

কর্ম
 মোর্ত পৌর লা ফ্রান্স : মোহামেদ মেরাহ আ টুতে মোন ফিলস, প্যারিস ফ্লামারিওন, ২০১৩, ২৬৮

পুরস্কার ও সম্মাননা
 লেজিওঁ দনর
 সহিংসতাবিরোধী পুরস্কার ২০১৫
 আন্তর্জাতিক সাহসী নারী পুরস্কার ২০১৬

তথ্যসূত্র

জীবিত ব্যক্তি
১৯৬০-এ জন্ম
আন্তর্জাতিক সাহসী নারী পুরস্কার প্রাপক
সাহসিকতা পুরস্কার
লেজিওঁ দনরের নাইট
জুমানা হাদ্দাদ

জুমানা হাদ্দাদ () (জন্ম: ডিসেম্বর ৬, ১৯৭০)
লেবাননের লেখিকা, বক্তা, সাংবাদিক এবং নারী অধিকার কর্মী। তিনি তার সাংস্কৃতিক ও সামাজিক কর্মকাণ্ডের জন্য অ্যারাবিয়ান বিজনেস ম্যাগাজিনে পর পর চার বছর বিশ্বের ১০০ শক্তিশালী আরব নারীদের মধ্যে অন্যতম একজন হিসেবে স্থান পান (২০১৭ সালে ৩৪তম অবস্থানে ছিলেন)। তিনি ত্রৈমাসিক আরবি ভাষার পত্রিকা  'জাসাদ'  এর প্রতিষ্ঠাতা। হাদ্দাদ মুক্ত অভিব্যক্তি ও সমালোচনামূলক চিন্তাভাবনা বিষয়সমূহ তুলে ধরার জন্য ২০১৮ সালের নভেম্বর মাসে আলহুররা নামক নতুন কার্যক্রম চালু করেন।

কর্মজীবন

তিনি ১৯৯৭ সাল থেকে ২০১৭ সাল পর্যন্ত আন-নাহার পত্রিকার সাংস্কৃতিক সম্পাদক ছিলেন। জুমানা হাদ্দাদ মার্চ লেবাননের উপদেষ্টা বোর্ডে আছেন।

২০০৯ সালে তিনি লেবাননের চলচ্চিত্র নির্মাতা জোকেলিন সাব এর 'ওয়্যাট'স গোইং অন?’ ছবিতে সহ-রচনা এবং অভিনয় করেছেন।

২০০৯ সালের অক্টোবর মাসে ৩৯ বছরের কম বয়সী ৩৯ জন আকর্ষণীয় আরবীয় লেখকদের মধ্যে তিনি একজন নির্বাচিত হন।

২০০৯ সালের নভেম্বর মাসে তিনি কবিতা লেখার জন্য ইতালির পেসকারব্রুজজো ফাউন্ডেশন থেকে উত্তর-দক্ষিণ অঞ্চলীয় আন্তর্জাতিক পুরস্কার লাভ করেন।

২০১০ সালের ফেব্রুয়ারিতে তিনি নীল মহানগরী আল মাজিদি ইবনে ধাহের আরব সাহিত্য পুরস্কার লাভ করেন।

২০১০ সালের অগাস্ট মাসে তিনি ইতালির পোরতো রেকানাতি থেকে রোডোল্ফো জেনটিলি পুরস্কার লাভ করেন।

২০১২ সালের নভেম্বরে, ইতালির কাতানিয়াতে তিনি সাংবাদিকতার জন্য কুতুলি পুরস্কার পান।

২০১৩ সালের জুলাই মাসে তিনি ভূমধ্যসাগরীয় নেপলস শহরের মেয়র লুইজি দে ম্যাজিস্ট্রিস দ্বারা নেপলস শহরের জন্য সম্মানসূচক সংস্কৃতি ও মানবাধিকার দূত হিসেবে নিযুক্ত হন।

২০১৪ সালের ফেব্রুয়ারি মাসে তিনি ইতালির আকুইটার্মের আর্চিকালচারা ফাউন্ডেশন থেকে 'ক্যারিয়ার পোয়েট্রি পুরস্কার' এ ভূষিত হন।

২০১৮ সালে তিনি লেবাননের সংসদ নির্বাচনে অংশগ্রহণ করেন। নির্বাচনের রাত্রে একটি টিভি চ্যানেল জানায় যে তিনি জয়লাভ করেছেন, তবে পরের দিন সকালে কর্তৃপক্ষ জানায় যে তিনি আসলে পরাজিত হয়েছেন। তিনি অভিযোগ করেন যে নির্বাচনে জালিয়াতির জন্য তিনি আসন জিততে পারেননি এবং তার জন্য তিনি সাংবিধানিক পরিষদের কাছে একটি আপিল জমা দেন। তবে তার আপিল দশজন বিচারকের মধ্যে মাত্র তিনজন সমর্থন করায় তা খারিজ হয়ে যায়।

গ্রন্থপঞ্জি

ব্যক্তিগত জীবন 
জুমানা একটি রক্ষণশীল সিরিয়াক অর্থোডক্স পরিবারে জন্মগ্রহণ করেন। তিনি তার দুই ছেলের সঙ্গে বৈরুতে বসবাস করেন। তিনি একজন নাস্তিক এবং ধর্মীয় সমালোচক।

মতামত 
জুমানা হাদ্দাদ একজন নারীবাদী (তিনি নিজেকে তৃতীয় তরঙ্গের নারীবাদী হিসেবে সংজ্ঞায়িত করেন)। তিনি সমতা, মানবাধিকার, স্বতন্ত্র স্বাধীনতা এবং ধর্মনিরপেক্ষতা নিয়ে কাজ করার একজন সক্রিয় কর্মী। তিনি লেবাননে এবং আরব বিশ্বে হোমোফোবিয়ার বিরুদ্ধে তার কর্মকাণ্ডের জন্যও পরিচিত।

তথ্যসূত্র

বহিঃসংযোগ
 তার ওয়েবসাইট
 
 জাসাদ পত্রিকার দাপ্তরিক ওয়েবসাইট
 হাদ্দাদের সাক্ষাতকার
 উইমেন মেইক মুভিজ এর জাসাদ অ্যান্ড দ্য কুইন অভ কনট্রাডিকশনস্

১৯৭০-এ জন্ম
লেবানীয় নারীবাদী
লেবানীয় লেখিকা
লেবানীয় নারী সক্রিয়কর্মী
জীবিত ব্যক্তি
২১শ শতাব্দীর অনুবাদক
আওয়াদেয়া মাহমুদ

আওয়াদেয়া মাহমুদ (আরবি:عوضية محمود) হলেন একজন একজন সুদানি নারী, যিনি দেশটির খার্তুম রাজ্যের উইমেন্স ফুড অ্যান্ড টি সেলারস কোওপারেটিভ এবং উইমেন্স মাল্টিপারপাজ কোওপারেটিভের প্রতিষ্ঠাতা প্রধান। ২০১৬ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।

জীবনী 
আওয়াদেয়া মাহমুদ ১৯৬৩ সালে সুদানের দক্ষিণ কোরদোফান অঞ্চলে জন্মগ্রহণ করেন। সেখানে সহিংসতা শুরু হলে তার পরিবার খার্তুমে চলে আসে।

বিয়ের পর ১৯৮৬ সালে তিনি জীবিকার জন্য চা বিক্রি শুরু করেন, যা তার পরিবারের জীবিকা নির্বাহের জন্য সহায়ক ছিল। ১৯৯০ সালে তিনি উইমেন্স ফুড অ্যান্ড টি সেলারস কোওপারেটিভ এবং উইমেন্স মাল্টিপারপাজ কোওপারেটিভ প্রতিষ্ঠা করেন।
সংগঠন দুইটি তার সদস্যদের বিভিন্ন রকম সহায়তা প্রদান করত। সংগঠন দুইটি ভালো চলেছিল না। ফলশ্রুতিতে, তা ঋণগ্রস্ত হয়ে পড়ে এবং তাকে চার বছর জেলে থাকতে হয়। জেল থেকে মুক্তি পাবার পর তিনি পুনরায় সংগঠন দুইটি নিয়ে কাজ শুরু করেন। বর্তমানে, সংগঠন দুইটির আট হাজারেরও অধিক সদস্য আছে। সংগঠনটি দেশটির দারফুর, দক্ষিণ কোরদোফান ও ব্লু নাইল অঞ্চলের বাস্তুচ্যুত নারীদের নিয়ে কাজ করে চলেছে।

পুরস্কার 
২০১৬ সালে তিনি আন্তর্জাতিক সাহসী নারী পুরস্কার লাভ করেন।

তথ্যসূত্র 

জীবিত ব্যক্তি
১৯৬৩-এ জন্ম
আন্তর্জাতিক সাহসী নারী পুরস্কার প্রাপক
সাহসিকতা পুরস্কার
সাইরা আফজাল তারার

সাইরা আফজাল তারার (; জন্ম ৭ জুন ১৯৬৬) একজন পাকিস্তানি রাজনীতিবিদ যিনি আগস্ট ২০১৭ থেকে মে ২০১৮ পর্যন্ত আব্বাসি মন্ত্রিসভায় জাতীয় স্বাস্থ্য সেবা নিয়ন্ত্রণ ও সমন্বয় মন্ত্রী হিসেবে দায়িত্ব পালন করেন। ২০১৭ থেকে ২০১৩ পর্যন্ত তিনি জাতীয় স্বাস্থ্য সেবা নিয়ন্ত্রণ ও সমন্বয় প্রতিমন্ত্রী হিসেবে নিযুক্ত ছিলেন। তিনি পাকিস্তান মুসলিম লীগ (এন) এর একজন নেতা, তিনি ২০০৮ থেকে ২০১৮ সালের মে মাস পর্যন্ত পাকিস্তানের জাতীয় সংসদের সদস্য ছিলেন।

প্রারম্ভিক জীবন
তিনি ১৯৬৬ সালের ৭ জুন পাকিস্তানের পাঞ্জাবের হাফিজাবাদে জন্মগ্রহণ করেন।

রাজনৈতিক কর্মজীবন
তারার ২০০৮-এর পাকিস্তানি জাতীয় নির্বাচনে পাকিস্তান মুসলিম লীগ (এন)  এর প্রার্থী হিসেবে এনএ-১০২ (হাফিজাবাদ-১) আসন থেকে নির্বাচিত হয়ে পাকিস্তান জাতীয় সংসদের সদস্য হন।

২০১৩-এর পাকিস্তানি জাতীয় নির্বাচনে পাকিস্তান মুসলিম লীগ (এন)  এর প্রার্থী হিসেবে এনএ-১০২ (হাফিজাবাদ-১) আসন থেকে তিনি পুনরায় নির্বাচিত হন।

জুন ২০১৩-এ, তিনি প্রধানমন্ত্রী নওয়াজ শরীফের মন্ত্রীসভায় স্বাস্থ্য প্রতিমন্ত্রী নিযুক্ত হন।  পানামা পেপার্স কেলেঙ্কারির মামলার সিদ্ধান্তের পর প্রধানমন্ত্রী নওয়াজ শরিফের পদত্যাগের পর ফেডারেল মন্ত্রিসভা ভেঙ্গে পড়ার পর জুলাই ২০১৭ সালে তিনি মন্ত্রিপরিষদ কার্যালয়ে পদত্যাগ করেন।

২০১৭ সালের আগস্ট মাসে পাকিস্তানের প্রধানমন্ত্রী হিসেবে শহীদ খাকান আব্বাসির নির্বাচনী জয়ের পর, তাকে আব্বাসির ফেডারেল মন্ত্রিসভায় অন্তর্ভুক্ত করা হয়। তিনি জাতীয় স্বাস্থ্য সেবা নিয়ন্ত্রণ ও সমন্বয় মন্ত্রী হিসাবে নিযুক্ত হন। ৩১ মে ২০১৮-এ মেয়াদ শেষে জাতীয় পরিষদের বিলুপ্তির পরে, তারার জাতীয় স্বাস্থ্য সেবা নিয়ন্ত্রণ ও সমন্বয় মন্ত্রী হিসাবে দায়িত্ব পালন থেকে পদত্যাগ করেন। মার্চ ২০১৮-এ, জনসাধারণের জন্য সেবার স্বীকৃতি স্বরুপ পাকিস্তানের রাষ্ট্রপতি মামনুন হুসাইন তাকে সিতারা-ই-ইমতিয়াজ পাকিস্তানের তৃতীয় সর্বোচ্চ বেসামরিক পুরস্কার প্রদান করেন।

তথ্যসূত্র

১৯৬৬-এ জন্ম
পাকিস্তানের নারী রাজনীতিবিদ
পাকিস্তান মুসলিম লীগের (এন) রাজনীতিবিদ
জীবিত ব্যক্তি
পাকিস্তানি রাজনীতিবিদ
লাহোরের ব্যক্তি
পাঞ্জাবি নারী
পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
পাকিস্তান জাতীয় পরিষদ সদস্য ২০০৮-২০১৩
পাকিস্তান জাতীয় পরিষদ সদস্য ২০১৩-২০১৮
পাকিস্তান জাতীয় পরিষদের মহিলা সদস্য
সিতারা-ই-ইমতিয়াজ প্রাপক
নাজমা আকতার

নাজমা আক্তার (জন্ম ১৯৭৫) বাংলাদেশী ট্রেড ইউনিয়নের একজন সদস্য এবং আওয়াজ ফাউন্ডেশনের প্রতিষ্ঠাতা।

জীবনী
নাজমা আকতার বাংলাদেশের শ্রমিক নেতাদের মধ্যে অনত্যম একজন। ১১ বছর বয়সে তিনি তার মায়ের সাথে পোশাক কারখানায় কাজ শুরু করেছিলেন। সপ্তাহে তাকে প্রায় ৭০ ঘণ্টা কাজ করতে হতো।  বিভিন্ন কারখানায় কাজ করা মহিলাদের সাথে  অপব্যবহার ও দুর্বল আচরণ করা হয়, যার কারণে তিনি একটি ট্রেড ইউনিয়নে যোগদান করেছিলেন

নাজমা বিশ্বাস করেন, গার্মেন্টস কারখানা নারীদে বিভিন্ন সুযোগ সুবিধা এবং  পছন্দ অনুযায়ী কাজের পরিবেশ দিয়ে নারীর ক্ষমতায়ন করার সম্ভাবনা রয়েছে।  কিন্তু এইসব জায়গায় কাজের পরিবেশ খুবইা বিপদজ্জনক এবং নারীদের জন্য তেমন কোন চিকিৎসা ব্যবস্থা করা হয়না। তিনি বর্তমানে সম্মিলিত গার্মেন্টস শ্রমিক ফেডারেশনের প্রতিষ্ঠাতা এবং সভাপতি। ফেডারেশনটিতে প্রায় ৭০,০০০ এরও বেশি গার্মেন্টস শ্রমিক জড়িত রয়েছে।

তার ব্যাপক এবং অত্যন্ত গণ্য ইউনিয়ন কাজের পাশাপাশি,  ২০০৩ সালে তিনি আওয়াজ ফাউন্ডেশন প্রতিষ্ঠা করেন। আওয়াজ এমন একটি সংগঠন যা শ্রমিকদের কল্যাণ ত্বরান্তিত করার ব্যাপারে কাজে করে থাকে।  ফলস্বরূপ, তিনি বিশ্ব দারিদ্র্য সংস্থা, চ্যানেল ৪ নিউজ ও দ্য গার্ডিয়ানসহ একাধিক সংস্থা দ্বারা  দারিদ্র্যের বিরুদ্ধে নেতৃস্থানীয় প্রচারক হিসাবে পরিচিত এবং স্বীকৃত পেয়েছেন। তিনি ৪র্থ বৈশ্বিক মহিলা নেতাদের বার্ষিক শীর্ষ সম্মেলনে অংশগ্রহণ করেছেন।

নাজমা তার স্বামী ও দুই সন্তানসহ ঢাকায় বসবাস করছেন।

তথ্যসূত্র

১৯৭৫-এ জন্ম
জীবিত ব্যক্তি
বাংলাদেশী প্রতিষ্ঠাতা
হাওয়া আব্দাল্লাহ মোহামেদ সালিহ

হাওয়া আব্দাল্লাহ মোহামেদ সালিহ (আরবি:
حواء عبد الله محمد صالح) হলেন একজন সুদানি মানবাধিকার কর্মী। তিনি ২০১২ সালে আন্তর্জাতিক সাহসী নারী পুরস্কার লাভ করেছেন।

জীবনী
হাওয়া আব্দাল্লাহ মোহামেদ সালিহ জন্মেছিলেন সুদানের 
উত্তর দারফুর প্রদেশে। উত্তর দারফুরে দেশটির সরকারি বাহিনী ও বিদ্রোহী গোষ্ঠীর মাঝে সংঘর্ষ শুরু হলে তাকে উত্তর দারফুর ছাড়তে হয়েছিল।

এরপর তিনি দেশটির আবু শৌক শরণার্থী শিবিরে জাতিসংঘ কর্মকর্তা ও মার্কিন বেসরকারি সংস্থা আইআরসির সাথে কাজ করতে থাকেন। তিনি শরণার্থী শিবিরের অবস্থা নিয়ে চিন্তিত থাকার দরুন শরণার্থী শিবিরের উন্নতিকল্পে কাজ শুরু করেন। তার কর্মকাণ্ডে দেশটির সরকার রুষ্ট হয়। তাকে তিন বার গ্রেফতার করা হয়েছিল। দুবার তিনি অপহৃত হয়েছিলেন। ২০১১ সালে তিনি দেশটির কারাগারে নির্যাতিত ও ধর্ষিত হয়েছিলেন। এহেন ঘটনার পরিপ্রেক্ষিতে ২০১১ সালে তাকে সুদান ছাড়তে হয়েছিল। এরপর তিনি যুক্তরাষ্ট্রে আশ্রয় লাভ করেন।

পুরস্কার
হাওয়া আব্দাল্লাহ মোহামেদ সালিহকে ২০১২ সালে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।

তথ্যসূত্র

জীবিত ব্যক্তি
আন্তর্জাতিক সাহসী নারী পুরস্কার প্রাপক
সাহসিকতা পুরস্কার
ওয়াঝমা ফ্রঘ

ওয়াঝমা ফ্রঘ হলেন একজন নারী অধিকার কর্মী। তিনি ২০০৯ সালে আন্তর্জাতিক সাহসী নারী পুরস্কার লাভ করেছিলেন।

জীবনী 
অষ্টম শ্রেণীতে পড়াকালীন সময়ে তিনি তার বাড়িওয়ালার সন্তানদের পড়াতেন, যাতে বাড়িওয়ালা তাদের বাড়িভাড়া হ্রাস করে এবং তিনি ও তার বোন স্কুলে যেতে পারে। তিনি সতের বছর বয়সে পাকিস্তানে আফগান শরণার্থী শিবিরের দুরবস্থা এবং সেখানে নারী নির্যাতনের কাহিনী একটি পাকিস্তানি পত্রিকায় প্রকাশ করেন, যখন তিনি একটি পাকিস্তানি সংবাদপত্রে ইন্টার্নি করতেছিলেন। ১৯৯২ সাল থেকে ২০০১ সাল পর্যন্ত তিনি নারীর ক্ষমতায়ন বিষয়ক কর্মকাণ্ডে জড়িত ছিলেন। তিনি পেশোয়ার
থেকে ২০০১ সালে আফগানিস্তানে ফিরে আসেন। ২০০২ সালে তিনি আফগানিস্তানের নুরিস্তানের নারীদের অবস্থা বিষয়ক একটি প্রতিবেদনের কাজ শেষ করেন। তিনি দেশটির কান্দাহার, গজনি, হেরাত ও পারোয়ান প্রদেশে নারী উন্নয়ন কেন্দ্র প্রতিষ্ঠার সমর্থক ছিলেন।

তিনি আফগান অর্গানাইজেশন রিসার্চ ইন্সটিটিউট ফর উইমেন, পিস অ্যান্ড সিকিউরিটির সহপ্রতিষ্ঠাতা। ২০১৩ সালে তিনি মার্কিন যুক্তরাষ্ট্রে যেয়ে ন্যাটোকে বারংবার মানবাধিকার লঙ্ঘনকারী এক মিলিশিয়া কমান্ডার সম্পর্কে অবহিত করতে চেয়েছিলেন। ঐ মিলিশিয়া কমান্ডার প্রতিনিয়ত তাকে ও তার বোনকে হুমকি দিচ্ছিল। যুক্তরাষ্ট্রভিত্তিক ইন্সটিটিউট অব ইনক্লুসিভ সিকিউরিটি তাকে ছয় থেকে বারো মাসের জন্য ভিজিটিং ফেলো হিসেবে কাজ করার আমন্ত্রণ জানালেও তার ভিসা প্রত্যাখ্যাত হয়েছিল।

তিনি দ্য গার্ডিয়ান পত্রিকায় আফগানিস্তান নিয়ে লিখেছেন। তিনি দেশটিতে নারী অধিকার নিয়ে কাজ করে চলেছেন।

তিনি নারীর প্রতি সকল প্রকার বৈষম্য বিলোপ সনদের সমর্থক, যেটি আফগানিস্তান ২০০৩ সালে অনুমোদন করেছিল।

সম্মাননা 
ওয়াঝমা ফ্রঘ ২০০৯ সালে আন্তর্জাতিক সাহসী নারী পুরস্কার লাভ করেন।

তথ্যসূত্র 

জীবিত ব্যক্তি
আন্তর্জাতিক সাহসী নারী পুরস্কার প্রাপক
সাহসিকতা পুরস্কার
আফগান নারী অধিকার কর্মী
আফগান সক্রিয়কর্মী
কাদালান

কাদালান () হচ্ছে ১৯৯৪ সালে মুক্তিপ্রাপ্ত একটি তামিল প্রণয়ধর্মী সহিংসতাবাদী চলচ্চিত্র। এস. শঙ্কর চলচ্চিত্রটির কাহিনী লিখেছিলেন এবং পরিচালনা করেছিলেন। প্রভু দেবা এবং নাগমা চলচ্চিত্রটির নায়ক-নায়িকার ভূমিকায় ছিলেন। এ আর রহমান এর সঙ্গীত পরিচালনায় এই চলচ্চিত্রটি হিন্দি ভাষায় ডাবিং করে হামসে হ্যায় মোকাবেলা হিসেবে মুক্তি দেওয়া হয়েছিলো। এস. শঙ্কর সেরা চলচ্চিত্র পরিচালক হিসেবে ফিল্মফেয়ার পুরস্কার জিতেছিলেন এবং সঙ্গীত পরিচালক এ আর রহমান সেরা সঙ্গীত পরিচালক (ফিল্মফেয়ার) পুরস্কার পেয়েছিলেন।

অভিনয়ে 
 প্রভু দেবা - প্রভু
 নাগমা - শ্রুতি
 ভাদিভেলু - বসন্ত
 রঘুবরণ - মল্লিকার্জুন মল্লি
 গিরিশ কারনাড - ককর্লা সত্যনারায়ণ
 মনোরমা - শ্রুতির দাদী

তথ্যসূত্র

বহিঃসংযোগ 
 

তামিল ভাষার চলচ্চিত্র
১৯৯৪-এর চলচ্চিত্র
১৯৯০-এর দশকের তামিল ভাষার চলচ্চিত্র
ভারতীয় রাজনৈতিক সহিংসধর্মী চলচ্চিত্র
ভারতীয় প্রণয়ধর্মী থ্রিলার চলচ্চিত্র
ভারতে সন্ত্রাসবাদ সম্পর্কে চলচ্চিত্র
এ. আর. রহমান সুরারোপিত চলচ্চিত্র
পুদুচেরিতে ধারণকৃত চলচ্চিত্র
এস. শঙ্কর পরিচালিত চলচ্চিত্র
চেন্নাইয়ের পটভূমিতে চলচ্চিত্র
উত্তরপ্রদেশের পটভূমিতে চলচ্চিত্র
উত্তরপ্রদেশে ধারণকৃত চলচ্চিত্র
মানালি, হিমাচল প্রদেশে ধারণকৃত চলচ্চিত্র
মহীশূরে ধারণকৃত চলচ্চিত্র
রাজামুন্দ্রিতে ধারণকৃত চলচ্চিত্র
নাগমা

নাগমা (জন্মঃ ১৯৭৪) হচ্ছেন ভারতের চলচ্চিত্র শিল্পের একজন সাবেক অভিনেত্রী। মুম্বাইতে জন্মগ্রহণকারী নাগমার আসল নাম নন্দিতা অরবিন্দ মোরারজী যিনি ১৯৯০ সালের হিন্দি চলচ্চিত্র বাগী তে অভিনয়ের মাধ্যমে তার চলচ্চিত্র জীবন শুরু করেছিলেন এবং ঐ চলচ্চিত্রে তার নায়ক ছিলেন সালমান খান। নাগমা এরপরে দক্ষিণী চলচ্চিত্রে অভিনয় শুরু করেন। তিনি ২০০৪ সালে রাজনৈতিক দল ভারতীয় জাতীয় কংগ্রেসে যোগ দেন।

তথ্যসূত্র

বহিঃসংযোগ
 

ভারতীয় অভিনেত্রী
ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
তামিল চলচ্চিত্র অভিনেত্রী
ভোজপুরি চলচ্চিত্র অভিনেত্রী
মুম্বইয়ের অভিনেত্রী
জীবিত ব্যক্তি
১৯৭৪-এ জন্ম
২০শ শতাব্দীর ভারতীয় অভিনেত্রী
পাঞ্জাবি চলচ্চিত্র অভিনেত্রী
২১শ শতাব্দীর ভারতীয় অভিনেত্রী
মারাঠি চলচ্চিত্র অভিনেত্রী
কন্নড় চলচ্চিত্র অভিনেত্রী
মালয়ালম চলচ্চিত্র অভিনেত্রী
তেলুগু চলচ্চিত্র অভিনেত্রী
বাংলা চলচ্চিত্র অভিনেত্রী
ফিল্মফেয়ার পুরস্কার দক্ষিণ বিজয়ী
২০১৪-এ ভারতের সাধারণ নির্বাচনে সংযুক্ত প্রগতিশীল জোটের প্রার্থী
ভারতীয় অভিনয়শিল্পী-রাজনীতিবিদ
ভারতীয় খ্রিস্টান
অন্ধ্রপ্রদেশের ভারতীয় জাতীয় কংগ্রেসের রাজনীতিবিদ
২১শ শতাব্দীর ভারতীয় নারী রাজনীতিবিদ
২১শ শতাব্দীর ভারতীয় রাজনীতিবিদ
দিল্লির রাজনীতিতে নারী
ডক্টর শিবা

ডক্টর শিবা () হচ্ছে ১৯৭৫ সালে মুক্তিপ্রাপ্ত একটি তামিল চলচ্চিত্র। চলচ্চিত্রটির নাম ভূমিকায় তামিল চলচ্চিত্র শিল্পের সেই সময়কার মহানায়ক শিবাজি গণেশন অভিনয় করেছিলেন, তার নায়িকা হিসেবে ছিলেন মঞ্জুলা। এ সি তিরুলোকচন্দ্র এর চিত্রনাট্য ও পরিচালনায় চলচ্চিত্রটি ১৯৭৫ সালের দোসরা নভেম্বর তারিখে মুক্তি পেয়েছিলো।

অভিনয়ে
শিবাজি গণেশন - ডক্টর শিবা
মঞ্জুলা - গীতা
মেজর সুন্দররাজন
এম আর আর বসু
ভি কে রামস্বামী
নাগেশ
পান্ডারী বাই - লক্ষ্মী
মনোরমা - মীনাম্বল
গান্দিমাথী
জয়মালিনী
টাইপিস্ট গোপু

গানের তালিকা
গীতিকার ছিলেন বালি এবং সুরকার মনয়ঙ্গত সুব্রমণিয়ন বিশ্বনাথন।
কাদাল সারিত্তিরাত্তাই - পি. সুশীলা, টি. এম. সুন্দররাজন
নাল্লাভার কুরালুক্কু - টি. এম. সুন্দররাজন
মালারে কুরিঞ্জি মালারে - কে জে যেসুদাস, এস. জনকী
কান্নাং কারুদা কুইয়িল - কোবাই সুন্দররাজন
তাজা পান্নি - টি. এম. সুন্দররাজন

তথ্যসূত্র

বহিঃসংযোগ

তামিল ভাষার চলচ্চিত্র
১৯৭৫-এর চলচ্চিত্র
১৯৭০-এর দশকের তামিল ভাষার চলচ্চিত্র
এম. এস. বিশ্বনাথন সুরারোপিত চলচ্চিত্র